CELEX: 62018CN0290
Language: et
Date: 2018-04-26 00:00:00
Title: Kohtuasi C-290/18: 26. aprillil 2018 esitatud hagi – Euroopa Komisjon versus Portugali Vabariik

201806290241986752018/C 249/202902018CJC24920180716ET01ETINFO_JUDICIAL20180426141521Kohtuasi C-290/18: 26. aprillil 2018 esitatud hagi – Euroopa Komisjon versus Portugali Vabariik
 ---documentbreak--- C2492018ET1410120180426ET002014115226. aprillil 2018 esitatud hagi – Euroopa Komisjon versus Portugali Vabariik
   (Kohtuasi C-290/18)2018/C 249/20Kohtumenetluse keel: portugali
      Pooled
   
   
      Hageja: Euroopa Komisjon (esindajad: P. Costa de Oliveira ja C. Hermes)
   
      Kostja: Portugali Vabariik
   
      Hageja nõuded
   
   
            —
         
         
            Tuvastada, et Portugali Vabariik on rikkunud direktiivi 92/43/EMÜ (
                  1
               ) looduslike elupaikade ning loodusliku loomastiku ja taimestiku kaitse kohta artikli 4 lõikest 4 tulenevaid kohustusi, kuna ta ei ole määranud erikaitsealaks võimalikult kiiresti, kuid hiljemalt kuue aasta jooksul, seitset ühenduse tähtsusega ala Atlandi biogeograafilises piirkonnas, nagu on kinnitatud komisjoni 7. detsembri 2004. aasta otsuses 2004/813/EÜ, (
                  2
               ) ega ka 54 ühenduse tähtsusega ala Vahemere biogeograafilises piirkonnas, nagu on kinnitatud komisjoni 19. juuli 2006. aasta otsuses 2006/613/EÜ. (
                  3
               )
         
      
            —
         
         
            Tuvastada, et Portugali Vabariik on rikkunud direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 6 lõikest 1 tulenevaid kohustusi, kuna ta ei ole kehtestanud vajalikke kaitsemeetmeid, mis vastavad I lisa looduslike elupaigatüüpide ja II lisa liikide ökoloogilistele vajadustele seitsmel ühenduse tähtsusega alal Atlandi biogeograafilises piirkonnas, nagu on kinnitatud komisjoni 7. detsembri 2004. aasta otsuses 2004/813/EÜ, ja 54-l ühenduse tähtsusega alal Vahemere biogeograafilises piirkonnas, nagu on kinnitatud komisjoni 19. juuli 2006. aasta otsuses 2006/613/EÜ.
         
      
            —
         
         
            mõista kohtukulud välja Portugali Vabariigilt.
         
      
      Väited ja peamised argumendid
   
   Direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 4 lõike 4 kohaselt oleks Portugali Vabariik pidanud määrama erikaitsealaks seitse ühenduse tähtsusega ala Atlandi biogeograafilises piirkonnas, nagu on kinnitatud komisjoni 7. detsembri 2004. aasta otsuses 2004/813/EÜ, ja 54 ühenduse tähtsusega ala Vahemere biogeograafilises piirkonnas, nagu on kinnitatud komisjoni 19. juuli 2006. aasta otsuses 2006/613/EÜ, hiljemalt kuue aasta jooksul alates nimetatud otsuste tegemise kuupäevast. Viidatud tähtaeg möödus vastavalt 7. detsembril 2010 ja 19. juulil 2012. Portugali Vabariik ei ole aga endiselt ühenduse tähtsusega alasid erikaitsealaks määranud.
   Direktiivi 92/43/EMÜ artikli 6 lõige 1 paneb liikmesriikidele kohustuse kehtestada erikaitsealade suhtes vajalikud kaitsemeetmed, mille hulka kuuluvad vajaduse korral asjakohased kaitsekorralduskavad, mis on eraldi välja töötatud või lisatud muudesse arengukavadesse, ning asjakohased õiguslikud, halduslikud või lepingulised meetmed, mis vastavad aladel esinevate I lisa looduslike elupaigatüüpide ja II lisa liikide ökoloogilistele vajadustele.
   Komisjon leiab, et Portugali Vabariigi võetud meetmed, milleks on nii Natura 2000 sektoritel põhinev kava kui ka muud meetmed, millele Portugali ametivõimud viitavad, ei vasta direktiivi I lisa looduslike elupaigatüüpide ja II lisa liikide ökoloogilistele vajadustele ja et seetõttu ei saa neid pidada „vajalikeks kaitsemeetmeteks“ direktiivi artikli 6 lõike 1 tähenduses.
   (
         1
      )	Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT 1992, L 206, lk 7, ELT eriväljaanne 15/02, lk 102).
   (
         2
      )	Komisjoni 7. detsembri 2004. aasta otsus, millega võetakse vastavalt nõukogu direktiivile 92/43/EMÜ vastu Atlandi biogeograafilises piirkonnas asuvate ühenduse tähtsusega alade loetelu (ELT 2004, L 387, lk 1).
   (
         3
      )	Komisjoni 19. juuli 2006. aasta otsus, millega võetakse vastavalt nõukogu direktiivile 92/43/EMÜ vastu Vahemere biogeograafilises piirkonnas asuvate ühenduse tähtsusega alade loetelu (ELT 2006, L 259, lk 1).